Gandia suspèn la festa de Cap d'Any al Prado
27 desembre 2021

## Gandia suspèn la festa de Cap d'Any al Prado27 desembre 2021Última actualització: 27 desembre 2021

![](../gestion/img/dfe8f6b162a3020a72a3ba94e8c18f8e9e80b0d8ae47a84787cbd60b003fc06b.jpeg)  
  

L’Ajuntament de Gandia decideix suspendre les activitats previstes per a Cap d’Any per prudència i per tal d’evitar les concentracions davant l’evolució actual dels contagis de la COVID-19. Així ho han anunciat aquest matí els coportaveus del govern, **Josep Alandete** i **Miguel Ángel Picornell**.

Concretament, se suspén la festa de Cap d’Any que anava a tindre lloc a la plaça del Prado a càrrec de l’orquestra Seven Crashers i les campanades. No obstant, es manté l’espectacle de castell de focs d’artifici perquè la ciutadania puga seguir-lo des de casa i donar la benvinguda a l’any nou.

Alandete espera que “_gaudim amb responsabilitat aquest canvi d’any i des del govern volem desitjar-vos així mateix un 2022 amb molta salut i on puguem compartir plenament de bell nou les ganes de viure_”.

Per la seua part, Picornell ha destacat la seua voluntat de _“fer una crida a la responsabilitat i a la prudència de la ciutadania en unes dates en les quals augmenten els contactes socials_” i ha recordat que “_cal ventilar els espais de reunions familiars i seguir utilitzant la mascareta_”.

Cal recordar que la majoria d’activitats culturals previstes a la ciutat es mantenen amb totes les mesures de seguretat que estableixen les autoritats sanitàries.

[Twittear](https://twitter.com/share)